PMIndiaData/PMIndiaSum huggingface dataset:
মন্ত্রীমন্দলনা সেন্ত্রেল পব্লিক সেক্তর ইন্তর্প্রাইজেসকী কমর্সিয়েল দিসপ্যুৎকী রিজোলুসনগীদমক মেকানিজম হেন্না মপাঙ্গল কনখৎহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেন্ত্রেল পব্লিক সেক্তর ইন্তর্প্রাইজেস (সি পি এস ই এস)কী কমর্সিয়েল দিসপ্যুৎকী রিজোলুসনগীদমক মেকানিজম হেন্না মপাঙ্গল কনখৎহনবদা অয়াবা পীখ্রে। মন্ত্রীমন্দলগী ৱারেপ অসি কমিতী ওফ সেক্রেতরিজ (সি ও এস)কী রিকোমেন্দেসন্দা য়ুমফম ওইরি। অকুপ্পা ৱারোল: i. আইনগী ৱাংমদা সি পি এস ই এস অমদি গবর্নমেন্তকী দিপার্তমেন্তশিং/ ওর্গনাইজেসনশিংগী মরক্তা কমর্সিয়েল দিসপ্যুৎশিং (রেলৱেজ, ইনকম তেক্স, কস্তম & এক্সাইজ দিপার্তমেন্তশিং অসিগী দিসপ্যুৎ য়াওদনা) রিজোল্ব তৌনবা হৌজিক লৈরিবা পর্মানেন্ত মেছিনরা ওফ অর্বিত্রেসন (পি এম এ) মেকানিজমগী মহুৎ অনৌবা তু-তায়র মেকানিজম অমনা শিল্লগনি। ii. অহানবা লেভেল (তায়র)দা, অসিগুম্বা কমর্সিয়েল দিসপ্যুৎশিং অসি এদমিনিস্ত্রেতিব মিনিস্ত্রীশিং/দিপার্তমেন্তশিংগী সেক্রেতরীশিংগী কমপ্রাইজিং কমিতী অমদা রিফর তৌগনি। মরি লৈনবা এদমিনিস্ত্রেতিব মিনিস্ত্রী/দিপার্তমেন্ত অনিগী ফাইনান্সিয়েল এদভাইজরশিং (এফ এ এস)না কমিতীগী মমাংদা ইশুশিং পুখৎকনি। মখা তানা, সি পি এস ই অমসুং রাজ্য সরকাগী দিপার্তমেন্ত/ওর্গনাইজেসনগী মরক্তা দিসপ্যুৎকী কেসতা, কমিতীনা কেন্দ্রগী মিনিস্ত্রী/দিপার্তমেন্তকী সেক্রেতরী কোনশিনগনি। অসিগুম্বা কেসতা রাজ্য সরকাগী দিপার্তমেন্ত/ওর্গনাইজেসনগী মরি লৈনবা প্রিন্সিপাল সেক্রেতরীনা কমিতীগী মাংদা ৱাফম অদু পুখৎপা য়াই। iii. অনিশুবা লেভেল (তায়র)দা, মথক্কী কমিতী অসিনা খন্নরবা ফাওবদা দিসপ্যুৎ অদু রিজোল্ব তৌদবা তারগদি মদু কেবিনেৎ সেক্রেতরীদা রিফর তৌগনি, মহাক্কী ৱারেপ অদুনা অরোইবা ওইগনি। iv. দিসপ্যুৎ অদু অথুবা মতমদা দিসপোজ তৌনবগীদমক অহানবা থাক্কী ওইনা থা ৩গী মতম পীরি। দিপার্তমেন্ত ওফ পব্লিক ইন্তর্প্রাইজেস (দি ই পি)না কমপ্লাইন্সকীদমক মখোয়গী এদমিনিস্ত্রেতিব মিনিস্ত্রী/দিপার্তমেন্তশিং অমদি স্তেত গবর্নমেন্তস/য়ু তি এসকী খুত্থাংদা সি পি এস ই এস খুদিংমক্তা খুদক্তা গাইদলাইনশিং ইশু তৌগনি।
বীর সাৱরকরগী  মপোক নুমিৎতা মফমদা প্রধান মন্ত্রীনা  ইকায়খুম্নবা উৎখ্রে

বীর সাৱরকরগী মপোক নুমিৎতা প্রধান মন্ত্রী শ্রী নরেন্দ্র মোদীনা মফমদা ইকায়খুম্নবা উৎখ্রে। প্রধান মন্ত্রীনা হায় , “ মহাক্কী মপোক নুমিৎতা, ঐনা থৌনা ফরবা বীর সাৱরকরগী মফমদা কোক নোঞ্জরি । মহাক্কী থৌনা ফবা, নীংতম লালহৌদা শরুক য়ানবা মীওই কয়াগী পুক্নীং থৌগৎখিবা অমসুং খুন্নাইগী অওনবা পুরক্নবা হোৎনখিবশিং অদুগীদমক ঐখোয়না মহাকপু নীংশিংলি”।
য়ুরোপিয়ান য়ুনিয়ন অলতরনেতিপ ইনভেস্তমেন্ত ফন্দ মেনেজরস দিরেকতিপ (এ আই এফ এম দি) নৌথোকহনবা, সেবি অমসুং ফাইনান্সিয়েল কন্দক ওথোরিতি (এফ সি এ), য়ুনাইতেদ কিংদম অনিগী মরক্ত এম ও য়ু খুৎয়েক পীনবা মন্ত্রীমন্দলনা অয়াবা পীরে

২০২০গী জনুৱারি ৩১দগী য়ু কেনা য়ুরোপিয়ান য়ুনিয়নদগী তোকখিবদগী সেবি অমসুং ফাইনান্সিয়েল কন্দক ওথোরিতি (এফ সি এ), য়ুনাইতেদ কিংদম অনিগী মরক্ত এম ও য়ু খুৎয়েক পীনবা , সেবিনা নৌথোকহল্লবা য়ুরোপিয়ান য়ুনিয়ন অলতরনেতিপ ইনভেস্তমেন্ত ফন্দ মেনেজরস দিরেকতিপ (এ আই এফ এম দি)দা খুৎয়েক পীনবদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে । অচৌবা কান্নবা : ২০২০গী জনুৱারি ৩১দগী ই য়ুদগী য়ু কে তোকখ্রে । য়ু কেনা ই য়ুদগী তোক্ত্রিঙৈ মমাংদা করিগুম্বা এম ও য়ু খুৎয়েক পীনদ্রবদি সেবিনা ত্রান্সেক্সন অমতা পাংথোকপা য়ারোই হায়না এফ সি এ , য়ু কেনা সেবিদা খঙহনখি অমসুং অথুবা মতমদা অনৌবা এম ও য়ু অমা খুৎয়েক পীননবা সেবিদা হায়জখি । অসিগুম্বা ৱাফম অসিনা ভারতকী থবক ফংহনবদা করিগুম্বা অকায়বা অমতা পীরোই হায়রি । নুঙগীৱারোল য়ুরোপিয়ান য়ুনিয়ন অলতরনেতিপ ইনভেস্তমেন্ত ফন্দ মেনেজরস দিরেকতিপ (এ আই এফ এম দি)কী মখাদা ই য়ু অমসুং নন-ই য়ু ওথোরিতিশিংগী মরক্ত মতেং পীন্নবা সেবিনা ফাইনান্সিয়েল কন্দক ওথোরিতি (এফ সি এ), য়ুনাইতেদ কিংদম য়াওনা ই য়ুগী মেম্বর লৈবাক ২৭গী রিগুলেতরশিংগা ২০১৪গী জুলাই ২৮দা খুৎয়েক পীনখি । য়ু কেনা ই য়ুদগী তোক্নবা ৱারেপ লৌখিবদগী , এ আই এফ এম দিগী মতাংদা হৌজিক সেবি অমসুং এফ সি এগী মরক্ত লৈনরিবা ই য়ুগী লোনা পুন্দুনা থম্লিবা এম ও য়ুগী মতাংদা সেবিদা নোতিস পীরকখি , হায়রিবা এম ও য়ু অসি য়ু কেদা মখা তানা চৎনদ্রবা মরম্না অনৌবা এম ও য়ু অমা খুৎয়েক পীন্নবা অমসুং য়ু কেগী লোগা মরি লৈনবা ওইনবা থবক অসি পায়খৎপনি ।
প্রধান মন্ত্রীনা হিমাচল প্রদেশকী উনাদগী নই দিল্লী ফাওবগী ভন্দে ভারত এক্সপ্রেস লমথাখ্রে

প্রধান মন্ত্রী, শ্রী নরেন্দ্র মোদীনা ঙসি উনাগী অম্ব অন্দৌরাদগী নই দিল্লী ফাওবগী অনৌবা ভন্দে ভারত এক্সপ্রেসকী অহানবা খোঙচৎ লমথাখ্রে। প্রধান মন্ত্রীনা ভন্দে ভারত এক্সপ্রেসকী ত্রেন কোচশিং অমসুং ওনবোর্দ ফেসিলিতীশিং য়েংশিনখি। শ্রী মোদীনা ভন্দে ভারত এক্সপ্রেসকী লোকোমোতিব ইঞ্জিনগী কন্ত্রোল সেন্তরসু য়েংশিনখি। মহাক্না উনা রেলৱে স্তেসনসু য়েংশিনখি। প্রধান মন্ত্রীনা হিমাচল প্রদেশকী উনা জিলাগী অম্ব অন্দৌরা রেলৱে স্তেসন্দা থুংখিবা মতমদা হিমাচল প্রদেশকী মুখ্য মন্ত্রী, শ্রী জয় রাম থাকুর, হিমাচল প্রদেশকী রাজ্য পাল, শ্রী রাজেন্দ্র বিশ্বনাথ অর্লেকর, রেলৱেজকী কেন্দ্র মন্ত্রী, শ্রী অশ্বিনি বৈশ্নো অমসুং ইনফোর্মেসন এন্দ বোর্কাস্তিংগী কেন্দ্র মন্ত্রী, শ্রী অনুরাগ সিংহ থাকুরনা ওকখি। ত্রেন অসি চেলহনবা অসিনা লমদম অসিগী তুরিজমদা শাহৌ পীবদা মতেং পাংলগনি অমসুং নুংঙাইবা অমসুং হেন্না থুবা চৎথোক-চৎশিনগী পাম্বৈ অমা ফংহল্লগনি। উনাদগী নই দিল্কী ফাওবা চৎপদা চংবা মতমদা পুং অনি হন্থহল্লগনি। অম্ব অন্দৌরাদগী নই দিল্লী ফাওবা চেল্লিবা অসিনা লৈবাক অসিদা হৌদোকখিবা মরিশুবা ভন্দে ভারত ত্রেন ওইরগনি অমসুং মসি মমাংগীশিংগা চাংদম্নবদা এনভান্স ভর্জন ওইরি, মসি অরুম্বা হন্থৈ অমসুং অতেনবা মতমগী মনুংদা হেন্না য়াংবা খোঙজেলদা চেনবা ঙম্মি। ভন্দে ভারত ২.০ অসিদা পুংদা কিমি ০দগী ১০০ ফাওবা শুপ্নগী সেকেন্দ ৫২দা য়ৌবা ঙম্মি অমসুং খ্বাইদগী য়াংবা খোঙজেল অসি পুংদা কিমি ১৮০ ফাওবা ওইবগা লোয়ননা হেন্না এদভান্স ওইবা অমসুং ফগৎহল্লবা ফীচরশিং য়াওরি। ফগৎহল্লবা ভন্দে ভারত এক্সপ্রেস অসি মমাংগী ভর্জনগী তন ৪৩০গা চাংদম্নবদা তন ৩৯২ লুম্মি ওন-দিমান্দ ফেসিলিতীদা ৱাই-ফাই কন্তেন্ত অমসু য়াওগনি। কোচ খুদিংমক্তা মমাংগী ভর্জন্দা ২৪” ওইরম্বা অদু ৩২”গী স্ক্রীনশিং থমদুনা পেসেঞ্জরশিংদা ই-পাউ অমসুং ইনফোতেনমেন্ত ফংহল্লগনি। ভন্দে ভারত এক্সপ্রেস অসি এনভাইরনমেন্তেলী ফ্রেন্দলী ওইরগনি মরমদি এ.সি.শিংগী ইনর্জী ইফিসিএন্ত চাদা ১৫ হেন্না ওইরি। ত্রেক্সন মোতোরগী উফুল থাংদবা ক্লীন এয়র কুলিংগা লোয়ননা চৎথোক-চৎশিন তৌবদা হেন্না নুংঙাইহল্লগনি। মমাংদা একজিক্যুতিব ক্লাস পেসেঞ্জরশিংদা খক্তা ফংহল্লম্বা সাইদ রিক্লাইনর সীত ফেসিলিতী অসি ক্লাস পুম্নমক্তা ফংহল্লগনি। একজিক্যুতিব কোচশিংদা ১৮০ দিগ্রী রোতেতিং সীতশিংগী অহেনবা ফীচর হাপলি। ভন্দে ভারত এক্সপ্রেসকী অনৌবা দিজাইন অসিদা এয়র প্যুরিফিকেসনগীদমক রুফ-মাউন্তেদ পেকেজ য়ুনিত (আর.এম.পি.য়ু.)দা ফোতো-কেতলাইতিক অলত্রাভাইওলেৎ এয়র প্যুরিফিকেসন সিস্তেম অমা ইনস্তোল তৌরি। চান্দিগরগী সেন্ত্রেল সাইন্তিফিক ইন্সত্রুমেন্তস ওর্গনাইজেসন (সি.এস.আই.ও.)গী পাউতাক মতুং ইন্না সিস্তেম অসি ফ্রেশ এয়র অমসুং রিতর্ন এয়রগী খুত্থাংদা লাকপা নুংশিৎবু মহি, বেক্তরিয়া, ভাইরসনচিংবদগী ফিল্তর তৌনবা অমসুং শেংদোক্নবা আর.এম.পি.য়ু.গী অরোইবা অনিমক্তা হাপ্না দিজাইন তৌখি অমসুং মসিদা ইনস্তোল তৌখি। ভন্দে ভারত এক্সপ্রেস ২.০না হেন্না ফবা অমসুং এয়রক্রাফকুম্বা ত্রেভেলিং এক্সপরিয়েন্স কয়া অমা ফংহল্লি। মসিদা লমদম অসিদা শাজবা ত্রেন কোলিজন এভোইদেন্স সিস্তেম – কবচ য়াওনা এদভান্স ওইরবা খ্বাইদগী নৌবা সেফতী ফীচরশিং য়াওরি।
প্রধান মন্ত্রীনা সমর্কন্দ, উজবেকিস্তান্দা রসিয়ান ফেদরেসনগী রাস্ত্রপতিগা উনখ্রে

প্রধান মন্ত্রী শ্রী নরেন্দ্র মোদীনা উজবেকিস্তানগী সমর্কন্দদা পাঙথোকখিবা সাঙহাই কোওপরেসন ওর্গানাইজেসন (এস.সি.ও.)গী ২২শুবা মীফমগা ইরোইননা রসিয়ান ফেদরেসনগী রাস্ত্রপতি ঐচ.ই. মিস্তর ভ্লাদিমির পুতিনগা উনখ্রে। লুচিংবশিংনা লৈবাক অনিগী মরক্তা লৈনরক্লিবা মরী অমসুং তোঙান-তোঙানবা থাকশিংদা পাউ ফাওনবা য়াওনা লেপ্পা লৈতবা খোঙজেল অসিবু শিংথাখি। রাস্ত্রপতি পুতিন্না থা অসিগী অঙনবা শরুক্তা ইস্তর্ন একনোমিক ফোরমদা প্রধান মন্ত্রীগী ভিদিও মেসেজপু শিংথাখি। লুচিংবশিংনা লৈবাক অনিগী মরীদা লৈরিবা ইস্যুশিং অমসুং রিজনেল অমসুং মালেমগী ওইবা মরুওইবা ইস্যুশিং খন্নখি। মালেমগী ফুদ সেক্যুরিতী, এনর্জী সেক্যুরতী অমসুং হৌজিক লৈরিবা জিও-পোলিতিকেলগী ফিভম অসিনা মরম ওইদুনা লাকপা শিংনবশিংগা মরী লৈননা হার ফংবগী মতাংদসু খন্নখি। হৌজিক য়ুক্রেন্দা থোক্লিবা চয়েৎনবা অসিগা মরী লৈননা প্রধান মন্ত্রীনা অঙনবদগী হৌনা অশোক অপন- অশি অনা য়াওদনবা ৱারী শান্নবগী তঙাইফদবা লৈ হায়খিববুসু নৌহৌননা নিংশিংখি। হন্দক চহিগী ওইনদি মসিনা লুচিংবা অনিগী মরক্তা ৱারী শান্নবা অহানবনি, মসিনা লৈবাক অনিগী মরক্তা দিপ্লোমেতিক ওইবা মরী শেম্লকপগী ৭৫শুবা পালন চহিনি। মখোয়না মখা তানা পাউ ফাওনদুনা লৈননবা য়ানখি।
প্রধান মন্ত্রীনা এন.আই.এম. উত্তরকাশি মাউন্তেনীয়রিং এক্সপিদিসন্দা উন নীংখাইবনা মরম ওইদুনা মীওই কয়া লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা এন.আই.এম. উত্তরকাশি মাউন্তেনীয়রিং এক্সপিদিসন্দা উন নীংখাইবনা মরম ওইদুনা মীওই কয়া লৈখিদবদা অৱাবা ফোংদোকখ্রে। প্রধান মন্ত্রীনা ফোংদোকখি মদুদি মী কন্নবা ওপরেসনশিংসু চত্থরি অমসুং ফিভম অসিবু ওথোরিতীনা চেকশিন্না য়েংশিল্লি। প্রধান মন্ত্রী লোইশঙনা ত্বীৎ তৌখি; "এন.আই.এম. উত্তরকাশি মাউন্তেনীয়রিং এক্সপিদিসন অমগা মরী লৈননা মীওই কয়া লৈখিদবসি অদুক্কী মতীক নুংঙাইতবা ফাওই। অৱাবা তারবা ইমুং মনুংগী মফমদা শরুক য়াজরি। মী কন্নবা ওপরেসনশিংসু চত্থরি অমসুং ফিভম অসিবু ওথোরিতীনা চেকশিন্না য়েংশিল্লি।"
প্রধান মন্ত্রীনা দা. শ্রী শ্রী শ্রী সিবকুমার স্বামীগালুবু মহাক্কী জয়েন্তীদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা দা. শ্রী শ্রী শ্রী সিবকুমার স্বামীগালুবু মহাক্কী জয়েন্তীদা ইকায় খুম্নবা উৎখ্রে। প্রধান মন্ত্রীনা হায়খি, “দা. শ্রী শ্রী শ্রী সিবকুমার স্বামীগালুবু মহাক্কী জয়েন্তীদা ইকায় খুম্নবা উৎচরি। সমাজদা মহাক্কী মশক নাইরবা থৌদাংনা লেপ্পা লৈতনা পুক্নিং থৌগৎলি।” প্রধান মন্ত্রী শ্রী নরেন্দ্র মোদীনা দা. শ্রী শ্রী শ্রী সিবকুমার স্বামীগালুবু মহাক্কী জয়েন্তীদা ইকায় খুম্নবা উৎখ্রে। প্রধান মন্ত্রীনা হায়খি, “দা. শ্রী শ্রী শ্রী সিবকুমার স্বামীগালুবু মহাক্কী জয়েন্তীদা ইকায় খুম্নবা উৎচরি। সমাজদা মহাক্কী মশক নাইরবা থৌদাংনা লেপ্পা লৈতনা পুক্নিং থৌগৎলি।”
প্রধান মন্ত্রীনা ওরিশাগী মীয়ামদা রাজা পার্বা লাকপদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা ওরিশাগী মীয়ামদা রাজা পার্বগী নুঙাইরবা থৌরম্না লাকপদা য়াইফ পাউজেল পীখ্রে। ত্বীত অমদা প্রধান মন্ত্রীনা হায়, “রাজা পার্বগী নুঙাইরবা থৌরম্না লাকপদা য়াইফ পাউজেল পীজরি। মীপুম খুদিংমক হকচাং ফনা লৈবা অমসুং নুঙাই-য়াইফনবা ঐহাক্না থৌনিজরি”।
পি.এম.না তি.তি. চেম্পিয়ন বিশ্বা দীনদয়ালন্না লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা তি.তি. চেম্পিয়ন বিশ্বা দীনদয়ালন্না লৈখিদবদা থমোয় শোক্না অৱাবা ফোঙদোকখ্রে। বিশ্বা দীনদয়ালন অসি মহাক্কী শান্নমীন্নরিবা শান্নরোয়শিংনা য়াম্না পাম্নখি অমসুং কম্পিতিসন কয়ামরুমদা মশাবু মশক তাকখি হায়না শ্রী মোদীনা ফোঙদোকখি। তীৎ অমদা প্রধান মন্ত্রীনা হায়খি; “তি.তি. চেম্পিয়ন বিশ্বা দীনদয়ালন্না লৈখিবা অসি থাজদবা অমসুং থমোয় শোক্না নুংঙাইতবা পোকই। মহাক অসি মহাক্কী শান্নমীন্নরিবা শান্নরোয়শিংনা য়াম্না পাম্নখি অমসুং কম্পিতিসন কয়ামরুমদা মশাবু মশক তাকখি। মসিগী অৱাবা পুংফম অসিদা ঐহাক্না মহাক্কী ইমুং মনুং অমসুং মরুপ মপাংশিংগী অৱাবদা শরুক য়াজরি। ওম শান্তি”।
পি.এম.না কুল্লু দসেরাদা শরুক য়াখ্রে

প্রধান মন্ত্রী, শ্রী নরেন্দ্র মোদীনা ঙসি হিমাচল প্রদেশকী কুল্লুদা লৈবা ধলপুর গ্রাউন্দদা পাঙথোকপা কুল্লু দসেরা কুমহৈদা শরুক য়াখ্রে‍। প্রধান মন্ত্রীনা মফমদুদা য়ৌখিবদা মহাকপু তরাম্না ওক্লমখি‍। তুংদা ভগবান রখুনাথ জী য়ৌরক্তুনা রথ য়াত্রা হৌদোকখি‍। প্রধান মন্ত্রীবু ওক্নবগীদমক য়াম্লবা মীয়াম মফমদুদা তিল্লমখি‍। প্রধান মন্ত্রীনা লাই নীংজবা মীওই লাখ কয়াগা লোয়ননা থৌরমদুগী মপুং ওইবা মফমদা চঙদুনা ভগবান রঘুনাথকী মফমদা খুরুমখি‍। প্রধান মন্ত্রীনা মফমদুদা তিল্লম্লিবা মীপুম খুদিংবু খুৎ লোন্নদুনা ওকপগা লোয়ননা পুৱারী ওইরবা কুল্লু দসেরা কুমহৈদা লাই কয়ানা চোন্না তিন্দুনা পাঙথোকপা শেংলবা রথ য়াত্রাবু মীৎয়েঙ তাখি‍। কুল্লু দসেরা কুমহৈদা ভারতকী প্রধান মন্ত্রীনা শরুক য়াবা হন্দক্কী অসিনা অহানবা ওইদুনা পুৱারীগী তাঙ্কক অমসু ওইরে‍। মালেমগী থাক্তা পাঙথোকপা কুল্লু দসেরা কুমহৈ অসি কুল্লুগী ধলপুর গ্রাউন্দদা ওক্তোবর ৫দগী ১১, ২০২২ ফাওবা পাঙথোক্লি‍। কুমহৈ অসি তম্পাক্কী লম অদুগী লাই ৩০০ হেনবা পুনশিন্দুনা পাঙথোক্কদবা তোপ তোপ্পা মখলগী কুমহৈ অমনি‍। কুমহৈ অসিগী অহানবা নুমিত্তা, নীংথিনা লৈতেংলবা দোলাইদা লাইশিং অসি পুরক্তুনা লাই মকোক ভগবান রখুনাথ জীগী লাইশঙদা কারক্কনি অমদি মফমদুদগী ধলপুর গ্রাউন্দদা চৎখিগনি‍। প্রধান মন্ত্রীগা লোয়ননা হিমাচল প্রদেশকী মুখ্য মন্ত্রী, শ্রী জয় রাম থাকুর, হিমাচল প্রদেশকী গভর্নর, শ্রী রাজেন্দ্র বিস্বানাথ অর্লেকর, ইন্ফোর্মেসন অমসুং ব্রোদকাস্তিংগী কেন্দ্র মন্ত্রী, শ্রী অনুরাগ থাকুর, অমসুং বি.জে.পি. স্তেত প্রসিদেন্ত, শ্রী সুরেস কুমার কস্যপনচিংবা মীওইশিংসু শরুক য়াখি‍। মমাঙদা, প্রধান মন্ত্রীনা এইমস বিলাসপুরবু লৈবাক মীয়ামগী মফমদা কত্থোকখি‍। মহাক্না লুহনু, বিলাসপুরদা হিমাচল প্রদেশকী প্রোজেক্ত কয়াসু শঙ্গাখি অমদি উরেপ উয়ুং তমখি‍।
১৭শুবা লোক সভা হৌদোকপদা পীখিবা প্রধান মন্ত্রীগী মীদিয়াগী ৱারোল

মরূপ-মপাংশিংবু থুরুমজরি! মীখলগী মতুং, ঙসি নৌনা শেম্লবা লোক সভাগী অহানবা মীফম পাংথোক্লি। অনৌবা মরূপ কয়া অমা মশক তাক্নবা খুদোংচাবা অমসু ফংলে অমদি অনৌবা মরূপশিং য়াওরকপা অসিদা মখোয়দা অনৌবা লিংজেল, অনৌবা থৱাই য়াওবা অমসুং অনৌবা মঙলানশিংশু য়াওরি। ভারতকী দেমোক্রেসীগী মগুনশিং অদু করিনো? করম্বা থৌনানো? মীখল খুদিংমক্তা ঐখোয়না মদুগী এক্সপিরিয়েন্স লৈরি। নীং তম্লবা মতুং পর্লিয়ামেন্তকী মীখলদা খ্বাইদগী ৱাংনা ভোৎ থাদখিবা, নুপী মীহুৎ খ্বাইদগী য়াম্না খল্লকপা। মমাংগা য়েংনরুবদা নুপী ভোত্তর মশিং য়াম্না ভোৎ থাদখিবা, মগুন কয়া অমনা থল্লবা মীখল ওইখি। চহী তরাগী খুজিং কয়াগী মতুংদা সরকার অমনা অনিরক শুবা ওইনা মপুংফানা মেজোরিতী ওইবগা লোয়ননা মমাংদগী হেনবা সীৎ মশিংগা লোয়ননা মীয়াম্না সেবা তৌনবা খুদোংচাবা পীবীরি। হৌখিবা চহী মঙাগী ঐখোয়গী এক্সপিরিয়েন্সতা হাউস অসি অফবা এনভাইরনমেন্ত অমদা মথৌ তৌবা মতমদা লৈবাক্কী য়াইফনবা অফবা ৱারেপসু লৌখি। ঐখোয়না ঐখোয়গী খোংচৎ অসি সবকা সাথ সবকা বিকাসকা লোয়ননা হৌখি অদুবু লৈবাক অসিগী মীয়াম্না সবকা সাথ সবকা বিকাসকী মনুংদা অঙকপা ফংনা থাজবনা থলহল্লে অমদি থাজবা অদু পুরদুনা ঐখোয়না মীচম মীয়ামগী আশা অদু মপুং ফাহন্নবা ৱাশকপগা লোয়ননা মাংলোমদা চংশিন্নবা হোৎনগনি। দেমোক্রেসীদা, ওপোজিসন লৈবা, ওপোজিসন্না এক্তিব ওইবা, ওপোজিসনগী চপ চাবা মতিক মগুন লৈবা অসি দেমোক্রেসীগী য়াওদবা য়াদ্রবা মওং মতৌনি অমদি ওপোজিসনগী মীওইশিংনা মশিংগী অৱাবা অদু থম্লোই হায়বা ঐহাক্না থাজবা থম্লি। লৈবাক মীয়াম্না মখোয়দা পীরিবা মশিং অদু ওইরবসু ঐখোয়গীদমক্তদি মখোয়গী ৱাহৈ পুম্নমক মগুন লৈ। অদুগা ঐখোয়না চৌক্রী অদুদা ফম্লিবা অসি এম.পি. ওইনা ফম্লিবনি, মতম অদুদা পক্স অমসুং বিপক্সতগী হেন্না নিশপক্সকী স্পিরিৎ অদু য়াম্না মরু ওই। অমদি ঐহাক্না থাজবা থম্লি মদুদি পক্স অমসুং বিপক্স হায়না খায়দোকপগী মহুৎ নিশপক্সকী ৱাখল্লোন্দা মীয়াম্বু য়াইফহনবদা প্রায়োরিতী পীদুনা ঐখোয়না লাক্কদৌরিবা চহী মঙা অসিদা সদনগী চিং লেম্ববু মথকলোমদা পুখৎনবা হোৎনগনি। ঐহাক্না ময়াম পুম্নমক্কী মফমদসু হায়জরি মদুদি হাউসতা মেম্বর কয়ানা য়াম্না ফজবা ৱাখল্লোনশিং থম্মি, থৱাই য়াওনা খন্নৈ-নৈনৈ, অদুবু অয়াম্বনা মদু ক্রিয়েতিব ওই অমদি মখোয়না তি.আর.পি.গা চুশিন্নদে। অদুবু করি-করিগুম্বা মতমদা অসিগুম্লবা মীহুৎশিংনা তি.আর.পি.গী মথক্তসু খুদোংচাবা ফংগনি। অসিগুম্লবা লোকতন্ত্র অসিদা থৌনা পীবদা ঐহাক্না ময়ামগী মফমদগী চাউনা থজবা লৈরি। হৌরকপদদি অদোম্না থাজবশিং অসি শোইদনমক্কী ফংগনি, অদুবু চহী ৫গী ওইনা ৱাখল্লোন অসি মপাঙ্গল কনখৎহনবদা অদোম্না পোজিতিব ওইবা থৌদাং অমা লৌবসু য়াই। করিগুম্বা পোজিতিব ওইবা থৌদাং লৌরগদি, পোজিতিব ওইবা ৱাখল্লোন্দা পুক্নীং থৌগৎলদি হাউসতসু ময়াম্না পোজিতিব ওইবা মায়কৈদা চৎনীংবা ফাওগনি। অদুনা ঐহাক্না অদোমগী মফমদা বার্তন তৌজরি মদুদি ১৭শুবা লোক সভাদা ঐখোয়না অদুগুম্লবা অনৌবা ইনর্জী, অনৌবা থাজবা, অনৌবা ৱারেপ, অনৌবা মংলানগা লোয়ননা মাংলোমদা চৎলসি। লৈবাক্কী মীচম প্রজাগী অনীংবা অপাম্বশিং মপুং ফানা পাংথোকপদা অৱাৎপা অমত্তা থম্লগুমসি। থাজবা অসিগা লোয়ননা ময়াম পুম্নমকপু হন্না-হন্না থাগৎচরি।
প্রধান মন্ত্রীনা সেপ্তেম্বর ১৭দা নেসনেল লোজিস্তিক্স পোলিসী হৌদোক্কনি

প্রধান মন্ত্রী শ্রী নরেন্দ্র মোদীনা সেপ্তেম্বর ১৭কী নুমিৎ য়ুংবা মতুং পুং ৫:৩০দা ভিগ্যান ভাবন, নই দিল্লীদা নেসনেল লোজিস্তিক্স পোলিসী (এন.এল.পি.) হৌদোক্কদৌরি। ভারত্তা পোৎ চৈ পুথোক পুশিন তৌবগী মমল অসি অতোপ্পা চাউখৎলবা শেন্মিৎলোন লৈবা লৈবাকশিংগা চাংদম্নবদা ৱাংবনা মরম ওইদুনা নেসনেল লোজিস্তিক্স পোলিসী অমা লৈবগী তঙাইফদবসি লাকপা কুইরবনি। দোমেস্তিক অমসুং এক্সপোর্ত মার্কেৎ অনিমক্তা ভারতকী পোৎচৈগী অথোই অহেন তান্নবগী মশক হেনগৎনবগীদমক ভারত্তা লোজিস্তিক্সকী অচঙবা শেল অসি হন্থহনবা তঙাইফদে। লোজিস্তিক্স কোস্ত হন্থহনবনা শেন্মিৎলোনগী তোঙান-তোঙানবা সেক্তরশিংদা কান্নবা হেনগৎহল্লি, ভেল্যু এদিসন অমসুং এন্তর্প্রাইজ হেনগৎহল্লি। ২০১৪দগী হৌদুনা লৈঙাক অসিনা ইজ ওব দুইং বিজিনেস অমসুং ইজ ওব লিভিং ফগৎনবা মশক থোক্না মীৎয়েং চঙদুনা লাক্লি। মমল ৱাংবা অমসুং কান্নফম খঙদবগী সমশ্যা অসি মপুং ওইবা ইন্তর্দিসিপ্লিনরী, ক্রোস-সেক্তোরেল অমসুং মলতি-জুরিসদিক্সনেল ফ্রেমৱার্ক অমা শেমদুনা অপুনবা লোজিস্তিক্স ইকোসিস্তেম চাউখৎহন্নবা থৌরাং অমা ওইরিবা নেসনেল লোজিস্তিক্স পোলিসী অসি হায়রিবা মায়কৈ অসিদা চঙশিন্নবা অতোপ্পা খোংথাং অমনি। পোলিসী অসি ভারতকী পোৎচৈদা অথোই অহেন তান্নবা হেনগৎনবা, শেন্মিৎলোন চাউখৎনবা অমসুং থবক পীবগী খুদোংচাবা হেনগৎনবা খোঙথাং অমনি। মপুং ওইবা প্লান্নিং অমসুং থবক্তা ওন্থোক্নবগীদমক স্তেকহোল্দর পুম্নমকপু পুনশিন্দুনা প্রোজেক্ত অসি পায়খৎপদা ইফিসিএন্সী অমসুং সাইনর্জী ফংহন্দুনা মালেমগী থাক্তা লৈবা অনৌবা ইনফ্রাস্ত্রকচর অমা শেমগৎপা হায়বসি প্রধান মন্ত্রীগী মঙলান্নি। প্রধান মন্ত্রীনা মমাং চহিদা হৌদোকখিবা পি.এম. গতিশক্তি –নেসনেল মাস্তর প্লান ফোর মলতি মোদেল কন্নেক্তিবিতী অসি হায়রিবা মায়কৈ অসিদা চঙশিল্লিবা মশক নাইবা খোঙথাং অমনি। পি.এম. গতিশক্তি অসিনা নেসনেল লোজিস্তিক্স পোলিসী হৌদোকপদা হেন্না মপাঙ্গল পীরগনি অমসুং মতেং ওইরগনি।
প্রধানমন্ত্রীনা নবরাত্রিগী কুম্মৈ হৌরকপদা মীয়ামদা নুংঙাই-পাউজেল পীখ্রে

প্রধানমন্ত্রী শ্রী নরেন্দ্র মোদীনা নবরাত্রিগী কুম্মৈ হৌরকপদা মীয়ামদা নুংঙাই–পাউজেল পীখ্রে। প্রধানমন্ত্রীনা হায়খি, “নবরাত্রিগী শেংলবা থৌরম অসিদা ইরৈবাক মচাশিংদা থমোই শেংনা নুংঙাইবা ফোংদোকচরি। পুম্নমক্তা নবরাত্রিগী নুংঙাই–পাউজেল পীজরি। নবরাত্রিগী অহানবা নুমিত্তা ঐখোয়না মা শৈলপুত্রিবু খুরুমজৈ। মসিদা মহাক্কী মফমদা কৎথোকচরি।https://www.youtube.com/watch?v=NhLxnY1deYc&feature=youtu.be”
প্রধান মন্ত্রীনা কাশ্মীরগী পুলৱামাদা সি.আর.পি.এফ. পর্সোনেলদা চত্থখিবা এতেক্ত অদু য়ানীংদবা ফোংদোকখ্রে

প্রধান মন্ত্রী শ্রী নরেন্দ্র মোদীনা কাশ্মীরগী পুলৱামাদা সি.আর.পি.এফ. পর্সোনেলদা চত্থখিবা এতেক্ত অদু য়ানীংদবা ফোংদোকখ্রে। প্রধান মন্ত্রীনা হায়খি, “পুলৱামাদা সি.আর.পি.এফ. পর্সোনেলদা চত্থখিবা এতেক্ত অদু তুকৎচনীংঙাইনি। অসিগুম্বা হুরান লান্দা চত্থরকপা এতেক্ত অসি ঐহাক্না য়াম্না কন্না য়ানীংদে। ঐখোয়গী থৌনা ফরবা সেক্যুরিতী পর্সোনেলশিংগী কত্থোকখিবা অদু লেম্না মাংলোয়। থৌনা ফরবা অথৌবশিংগী ইমুং মনুংগা লোয়ননা জাতি পুম্বনা লেংমান্ননা লেপলি। অশোকপশিং অথুবা মতমদা ফরকপা ওইরসনু।”
প্রবাসী ভারতীয় দিবসকী পেনেলিস্তশিংনা “অহোংবা সোলর পাৱরগীদমক কেপাসিতী বিল্দিংদা লৌরিবা ভারতকী মীরমদা লৈখ্রবা মীওইশিংনা লৌরিবা থৌদাং”গী মতাংদা প্রধান মন্ত্রীগা উনখ্রে

প্রবাসী ভারতীয় দিবসকী পেনেলিস্তশিংনা “অহোংবা সোলর পাৱরগীদমক কেপাসিতী বিল্দিংদা লৌরিবা ভারতকী মীরমদা লৈখ্রবা মীওইশিংনা লৌরিবা থৌদাং”গী মতাংদা ঙসি প্রধান মন্ত্রী শ্রী নরেন্দ্র মোদীগা উনখ্রে। পেনেলিস্তশিং অদুদা ভারত্তগী মীরমদা লৈখ্রবা অমসুং ভারতকী শকনাইরবা এক্সপর্তশিং, একাদমিসিয়ানশিং, ইনোভেতরশিং, ইন্দস্ত্রেলিয়েলিস্তশিং অমসুং ইন্ত্রপ্রিনরশিং য়াওরি। মখোয়না য়ুতিলিতী স্কেল সোলর, ওফ–গ্রিদ অমসুং মাইক্রোগ্রিদ সোলুসনশিং, সোলর স্তোরেজ, নেক্স জেনেরেসন সোলর তেক্নোলোজিজ অমসুং রেন্যুএবল সেক্তরগীদমক্তা ইনোবেতিব ফাইনান্সিং ওপ্সনশিংগী মতাংদা নুমিৎ নিনি চুপ্না চৎথখিবা মখোয়গী খন্না–নৈনখিবা অদুগী ফল অদু পুথোকখি। প্রধান মন্ত্রীনা প্রাক্তিকেল রিকোমেন্দেসনশিং অদু তরাম্না ওকখি অমসুং পোলিসী–মেকিংদা এক্সপর্তশিং অদুগী খন্ন–নৈনখিবশিং অমসুং মরি লৈনবা মহয়শিং অদু মখা চৎথনবগীদমক মপান থৌরম পুবা মন্ত্রালয় অমসুং ন্যু অমসুং রেন্যুএবল ইনর্জী মন্ত্রালয়দা খঙহনখি।
প্রধান মন্ত্রী শ্রী নরেন্দ্র মোদীনা হয়েং য়ু.এন.সি.সি.দি.গী সি.ও.পি.১৪দা ৱা ঙাংগনি

ভারতকী প্রধান মন্ত্রী শ্রী নরেন্দ্র মোদীনা হয়েং য়ু.এন. কনভেন্সন তু কোম্বেৎ দিজর্তিফিকেসন (য়ু.এন.সি.সি.দি.)গী ১৪শুবা কনফরেন্স ওফ পার্তিজ (সি.ও.পি.১৪)গী অৱাংবা থাক্কী সেগমেন্তদা ৱা ঙাংগনি। কনফরেন্স অসি উত্তর প্রদেশকী গ্রেতর নোইদাদা পাংথোক্লি। চহী অনিগী ওইনা ভারতনা চাইনাদগী সি.ও.পি.গী প্রসিদেন্সী পায়হৌবা মতম অসিদা কনফরেন্স অসি পাংথোক্লি। মসিনা এনভাইরনমেন্তকা মরী লৈনবা ইশুশিংদা মালেমগী পুক্নিং চিংশিল্লগনি অখন্ননা লেন্দ মেনেজমেন্তদা। ভারতনা ক্লাইমেৎ চেঞ্জ, বাইওদাইবর্সিতী অমসুং লেন্দ মেনেজমেন্তদা পাংথোক্কদৌরিবা রিও কনভেন্সন অহুম্মক্তা সি.ও.পি.বু হোস্ত তৌনবগী ইকায় খুম্নবা অদু ফংলে। কনফরেন্স পাংথোক্লিঙৈ মনুংদা, পার্তী ১৯৭তগী মন্ত্রীশিং অমসুং গোভর্নমেন্তশিং, নন-গোভর্নমেন্তশিং অমসুং ইন্তরগোভর্নমেন্তেল ওর্গনাইজেসনশিংগী মীহুৎশিং, বিজ্ঞানিকশিং, নুপী অমসুং নহা ৭,২০০না শরুক য়ারগনি হায়না পানরি। মখোয়না এক্সনগা লোয়ননা মালেম পুম্বদা লম শিজিন্নবগী পোলিসীশিং মপাঙ্গল কনখৎহন্নবা পান্দম থম্লিবা চাউরাক্না ৱারেপ ৩০ লৌগনি।
কেবিনেৎনা প্রধান মন্ত্রী আৱাজ য়োজনা- অর্বান (পি.এম.এ.ৱাই – য়ু) – “হাউসিং ফোর ওল” মিসনবু দিসেম্বর ৩১, ২০২৪ ফাওবা মখা তানা চৎনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী মন্দল মীফম্না ঙসি হাউশিং অমসুং অর্বান এফিয়র্স (এম.ও.ঐচ.য়ূ.এ.)না প্রধান মন্ত্রী আৱাজ য়োজনা- অর্বান (পি.এম.এ.ৱাই – য়ু)বু দিসেম্বর ৩১, ২০২৪ ফাওবা মখা তানা চৎনবদা অয়াবা পীখ্রে অমসুং হান্ননা সেংসন তৌখ্রবা য়ুম লাখ ১২২.৬৯বু মপুং ফানা লোইশিন্নবা শেন্থং কাইথরগনি। পি.এম.এ.ৱাই – য়ুঃ হাউসিং ফোর ওল অসি ভারতনা সরকারনা লৈবাক অসিগী রাজ্য/য়ু.তি./সেন্ত্রেল নোদেল এজেন্সীশিংদা লৈরিবা অর্বান এরিয়াগী কান্নবা লৌবা য়ারবা মীওইশিং কুম পুম্নমক চৎনবা য়াবা পক্কা য়ুম পীনবা লৌখৎখিবা মরুওইবা থৌরাং অমনি। স্কিম অসিনা লৈবাক অসিগী অপুনবা অর্বান এরিয়াশিং হায়বদি সেন্সস ২০১১গী মতুং ইন্না লৈবা স্তেত্যুতরী তাউনশিং অমসুং মসিগী মতুংদা থোকখিবা তাউনশিং, নোতিফাইদ প্লান্নিং/দিবেলপমেন্ত এরিয়াশিং য়াওনা কোনশিল্লি। থৌশিল অসি ভর্তিকেল মরিগী খুত্থাংদা চলাইরিঃ বেনিফিসরী লেদ কন্সত্রক্সন/ইনহান্সমেন্ত (বি.এল.সি.), এফোর্দেবল হাউসিং ইন পার্তনর্শিপ (এ.ঐচ.পি.), ইন-সিতু স্লম রিদিবেলপমেন্ত (আই.এস.এস.আর.) অমসুং ক্রেদিৎ লিঙ্ক সবসিদী স্কিম (সি.এল.এস.এস.)। ভারতনা সরকারনা শেন্থং পীথবা তারবসু রাজ্য সরকার/য়ু.তি.শিংনা কান্নবা ফংগদবশিং খনবা য়াওনা থৌশিল অসিবু থবক্তা পায়খৎলি। ২০০৪-১৪ ফাওবগী মনুংদা য়ুম লাখ ৮.০৪ অর্বান হাউসিং স্কিমগী মখাদা শাখি। মোদী লৈঙাক্কী মখাদা, অর্বান্দা লৈরিবা মীওইশিংদা লৈরিবা কান্নবা ফংবা য়ারবা মীওইশিংদা য়ুম পীবগী থবক অসি হেন্না মীৎয়েং চঙলকখি অমসুং পি.এম.এ.ৱাই – অর্বানগী থৌশিল অসি শাগৎখি। ২০১৭দা, অশেংবা প্রোজেক্ত দিমান্দ অসি য়ূম লাখ ১০০ ওইখি। অশেংবা প্রোজেক্তেদ দিমান্দ অসিগী মাইয়োক্তা, য়ুম লাখ ১০২ শানবা হোৎনখি। মখা তাবদা, মখোয়গী মনুংদগী য়ুম লাখ ৬২ লোইশিনখি। অপুনবা য়ুম লাখ ১২৩ সেংসন তৌবগী মনুংদা, য়ুম লাখ ৪০গী প্রোপোজেলনা রাজ্য/য়ু.তি.শিংদগী থেংনা ফংখি (স্কিম অসিগী চহি ২গী মনুংদা), অমসুং মসি লোইশিনবদা চহি ২ অমুক্কা চঙগনি। মসিনা মরম ওইদুনা, রাজ্য/য়ু.তি.শিংনা হায়জরকপদগী, কেন্দ্রগী মন্ত্রী মন্দল মীফম্না পি.এম.এ.ৱাই – য়ু.বু ৩১.১২.২০২৪ ফাওবা শাংদোকপদা অয়াবা পীখি। ২০১৫ দপগী অয়াবা পীরকখিবা কেন্দ্র সরকারগী শেন্থং অসি ২০০৪-২০১৪ দা লুপা করোর ২০,০০০ ওইরম্বদগী লুপা করোর লাখ ২.০৩ ওইরকখি। মার্চ ৩১, ২০২২ ফাওবদা, কেন্দ্রগী শেন্থং ওইনা লুপা করোর ১,১৮,০২০.৪৬ মাংজৌননা কাইথখ্রে অমসুং দিসেম্বর ৩১, ২০২৪ ফাওবদা কেন্দ্রগী শেন্থং ওইনা লুপা করোর ৮৫,৪০৬ কাইথগনি। রাজ্য/য়ু.তি.শিংনা হায়জরকপদগী থৌশিল অসিবু দিসেম্বর ৩১, ২০২৪ ফাওবা মখা চত্থবনা বি.এল.সি., এ.ঐচ.পি. অমসুং আই.এস.এস.আর. ভর্তিকেলগী মখাদা হান্ননা অয়াবা পীখ্রবা য়ুমশিং লোইশিনবদা মতেং পাংলগনি।
প্রধান মন্ত্রীনা প্রিন্ত মীদিয়া জর্নেলিস্তশিং অমসুং স্তেকহোল্দরশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা লৈবাক অসিগী তোঙান তোঙানবা মফমশিংদগী প্রিন্ত মীদিয়াগী জর্নেলিস্ত কুন হেন্না অমসুং স্তেকহোল্দরশিংগা ৱারী শানখ্রে। জর্নেলিস্তশিংনা মফম তরামরিদগী ৱারী শানবা অদুদা শরুক য়াখি অমদি তোঙান-তোঙানবা লোন তরামাথোই রিপ্রজেন্ত তৌরদুনা নেস্নেল অমসুং রিজনেল মীদিয়া অনিমক্তগী শরুক য়াখি। প্রধান মন্ত্রীনা হায়খি মদুদি মীদিয়ানা লৈবাক অসিগী মনুং হুঞ্জিনবা অমসুং চাউখৎতরিবা মফমশিং ফাওবা ই-পাউ য়ৌহনবদা থাগৎনিঙাই ওইরবা থৌদাংলৌরি। মহাক্না হায়খি মদুদি মীদিয়াগী নেৎৱার্ক অসি পান-ইন্দিয়ানি অমদি শহরশিং অমসুং খুঙ্গংশিংদা শন্দোক্লি। মসিনা মীদিয়াবু শিংনরকপা অসি থেংনবদা অৱাংবা থাক্তা মসিগী মতাংদা ই-পাউ শন্দোকনবগীদমক য়াম্না মরুওইবা ওইরি। মহাক্না হায়খি মদুদি পাউ-চেশিংনা অচৌবা ক্রিদিবিলিতী পুদুনা চৎলি অমদি রিজন অমগী লোকেল পেজ অসি মীয়াম্না পাক শন্না পানরি। মরম অসিনা মসি দরকার ওই মদুদি চেনা অসিদা নম্লিবা আর্তিকলশিংগী থোংদা কোরোনা ভাইরসকী মতাংদা এৱার্নেস শন্দোকপা তাই। মীয়াম্বু ৱাফম অসি খংহবা য়াম্না দরকার ওই মদুদি তেস্তিং সেন্তর কদায়দা লৈবগে, কনানা তেস্ত তৌগদবনো, তেস্ত তৌনবগীদমক কনাদা পাউ ফাউনগদগে অমদি হোম আইসোলেসন প্রোতোকোলশিং ইনগদগে। প্রধান মন্ত্রীনা মীদিয়াদা নেস্নেল অমসুং রিজনেল থাক অনিমক্তা সরকার অমসুং মীয়ামগী মরক্তা লিঙ্ক অমা এক্ত তৌনবা অমসুং লেপ্পা লৈতনা ফীদবেক ফংহন্নবা হায়খি। মহাক্না সোসিয়েল দিস্তেন্সিংগী মরুওইবা অদু ফোংদোকখি অমদি মসিগী মরুওইবা অসিগী মতাংদা এৱার্নেস জেনরেৎ তৌনবা, রাজ্যশিংনা ৱারেপ লৌরিবা লোকদাউনগী মতাংদা প্রজাশিংদা খংহন্নবা মীদিয়াদা হায়খি। প্রজাশিংগী লান্থেংনবগী স্পিরিৎ হেঙ্গৎহন্নবগী মরু ওইবা অদু ফোংদোক্লদুনা প্রধান মন্ত্রীনা অকনবা ৱাফম থমখি মদুদি পেসিমিজম, নেগতিবিতী অমসুং তোকঙা শন্দোকপা থেংনবা মরু ওই। প্রজাশিংনা এস্যুর তৌবা দরকার ওই মদুদি সরকারনা কোবিদ-১৯গী ইম্পেক্ত থেংননবগীদমক্তা ৱাশক্লি। প্রিন্ত মীদিয়াদগী জর্নেলিস্তশিং অমসুং স্তেকহোল্দরশিংনা ইফেক্তিব ওইনা কম্ম্যুনিকেৎ তৌবদা লৌরিবা থৌদাং অমসুং লৈবাক অসিবু লুচিংবগীদমক প্রধান মন্ত্রীবু থাগৎপা ফোংদোকখি। মখোয়না হায়খি মদুদি মখোয়না পুক্নিং থৌগৎপা অমসুং পোজিতিব ওইবা ৱারীশিং পব্লিস তৌনবগীদমক প্রধান মন্ত্রীগী সজেসন্দা থবক তৌগনি। প্রধান মন্ত্রীনা শরুক য়ারিবশিংবু ফীদবেক্কীদমক থাগৎপা ফোংদোকখি অমদি মখোয়দা শোত্থরবশিংগী মায়কৈদা সমাজকী থৌদাং অদু নিংশিংখি। মহাক্না হায়খি মদুদি ঐখোয়গী নেস্নেল সেক্যুরিতীগী সেফগার্দকীদমক সমাজকী তিন্নবা ফগৎহনবা মরু ওই। হকশেল অমসুং য়াইফ য়ুম্বালগী সেক্রেতরীনা সরকারগী প্রোএক্তিব, প্রীম্পতিব অমসুং গ্রেদেদ রেস্পোন্সকী মতাংদা ইনফোর্মেশন শেয়ার তৌবগী থোংদা অকিবা শন্দোকপা ঙাকথোকপগীদমক জর্নেলিস্তশিংবু থাগৎখি। মহাক্না ক্রাইসিসকী পুংফম অসিদা অরানবা ই-পাউ শন্দোকপা থিংনবা প্রিন্ত মীদিয়াগী মফমদা অপীল তৌখি। ইনফোর্মেশন অমসুং ব্রোদকাস্তিংগী য়ুনিয়ন মিনিস্তর অমসুং ইনফোর্মেশন অমসুং ব্রোদকাস্তিং মন্ত্রালয়গী সেক্রেতরীসু ৱারী শানবা অদুদা শরুক য়াখি।
প্রধান মন্ত্রীনা দিল্লীগী গোকুলপুরীদা মৈ চাকপগী থৌদোক্তা মীওই কয়াগী পুন্সি মাঙবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা দিল্লীগী গোকুলপুরীদা মৈ চাকপগী থৌদোক্তা মীওই কয়াগী পুন্সি মাঙবদা নুংঙাইতবা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “দিল্লীগী গোকুলপুরীদা থোকখিবা মৈ চাকপগী থৌদোক অসি থম্মোয় শোক্নীংঙাইনি। থৌদোক অসিদা পুন্সি মাঙখিবা মীওইশিংগী ইমুং মনুংগী অৱাবদা ঐহাকসু শরুক য়ারি। অৱাবা অসিগা মাইয়োক্নবা ঙম্নবা ঈশ্বরনা পাঙ্গল পীবা ওইসনু”।